|  |  |
| --- | --- |
|  |  |
| **Seletuskiri toetatavate tegevuste eelarvele perioodil 01.01-31.12.2025** |  |

**Alategevus 1: Sotsiaalse mõjuga toodete ja teenuste arendamise alane nõustamine**

* 1. **Sotsiaalse mõjuga innovaatiliste toodete ja teenuste arendamise alane nõustamine** (eelarve tabeli rida nr 1.1)

Kaardistuseksperdi kuluks on planeeritud 3000 eurot.

Hankelepingu sõlmimise järel on planeeritud esimene väljamakse 2025. a. summas ligikaudu 15 000 eurot. Teised väljamaksed 2026. ja 2027. aastal, hankelepingu maht kokku ligikaudu 33 000 eurot

**1.2 Inkubatsiooniprogrammide loomine ja elluviimine** (eelarve tabeli rida nr 1.2).

Hankelepingu sõlmimise järel on planeeritud ettemaksena maksta osa ühe inkubatsiooni mahust summas ligikaudu 35000 eurot. Teine väljamakse (ligikaudu 22 500 eurot) on plaanis maksta pärast inkubatsiooni edukat elluviimist 2026. a. Hankelepingu(te) maht kokku on planeeritud ligikaudu 115 000 eurot (kahe inkubatsiooniprogrammi elluviimiseks).

**1.3 Häkatonide loomine ja elluviimine** (eelarve tabeli rida nr 1.3).

Hankelepingu sõlmimise järel 2025. a. on planeeritud ettemaksena maksta osa esimese häkatoni mahust suuruses ligikaudu 10 000 eurot. Teine väljamakse (ligikaudu 5000 eurot) on planeeritud maksta 2026. a. häkatoni elluviimise järgselt, kokku on hankelepingu maht ligikaudu 30 000 eurot (kaks häkatoni).

**Alategevus 2: Koolituste ja töötubade korraldamine sotsiaalse innovatsiooni (SI) alase teadlikkuse tõstmiseks**

**2.1 SI ja sotsiaalse ettevõtluse alaste koolituste, töötubade, konverentside ja kohtumiste korraldamine** (eelarve tabeli rida nr 2.1).

Korraldatakse Põhjamaade parimate praktikate töötuba sisserännanute kaasamisel sotsiaalse innovatsiooni ja sotsiaalse ettevõtluse teemadel 2025. aasta III-IV kvartalis. Selle kuluks on planeeritud 7000 eurot ning peamisteks kuludeks on ruumide rent, esitlustehnika (sh tehniku teenus), toitlustus, vajadusel moderaatori ja esinejate tasud, esinejate reisi- ja majutuskulud Eestisse ja Eestis, tõlkekulud (sh suuline tõlge), reklaam, sündmuse ülekanne.

**2.2 . SI ja sotsiaalse ettevõtluse alase koolitusprogrammi välja töötamine ja läbi viimine nõustajatele** (eelarve tabeli rida nr 2.2).

Nõustajate arenguvajaduste kaardistamise kuluks 2025. aastal on planeeritud 3000 eurot. SI ja sotsiaalse ettevõtluse alase koolitusprogrammi hanke lepingu raames on planeeritud esimene väljamakse 2025. a lõpus ettemaksuna ligikaudu 10 000 eurot (üks kolmandik). Hankelepingu maht on ligikaudu 27 000 eurot.

**2.3 SI ja sotsiaalse ettevõtluse teemalise e-õppe kursuse välja töötamine ja käivitamine** (eelarve tabeli rida nr 2.3).

2025. a. e-õppe kursust välja ei töötata ja seega kulusid ette näha ei ole.

**2.4. Õppereiside korraldamine Euroopa piires** (eelarve tabeli rida nr 2.4).

2025. a. õppereise Euroopas ei toimu ja seega kulusid planeeritud ei ole.

**Alategevus 3: Ühiskonna teadlikkuse tõstmine sotsiaalsest innovatsioonist**

**3.1 SI-teemaliste videoklippide, telesarja ja taskuhäälingute sarja loomine, tootmine ja levitamine (eelarve tabeli rida nr 3.1).**

Taskuhäälingu kontseptsiooni ja prototüübi loomine: 2025. aasta kuluks on planeeritud 1000 eurot, milleks on taskuhäälingu salvestustega kulud, eelkõige ruumide rent ja esinejate tasu.

Videoklippide kontseptsiooni ja prototüübi loomine: 2025. aastal on planeeritud videoklippide loomiseks 7500 eurot.

Telesarja hankelepingu sõlmimise järel 2025. a. on planeeritud esimene väljamakse summas ligikaudu 20 000 eurot. Teised väljamaksed on planeeritud teha 2026. ja 2027. aastal, hankelepingu maht kokku ligikaudu 52 300 eurot.

**3.2 SI-teemalise teabe levitamine (eelarve tabeli rida nr 3.2).**

2025. aastal on SI-teemalise teabe levitamiseks planeeritud 4500 eurot, mis on mõeldud eelkõige uudiskirja platvormi ja veebilehe arendamiseks, reklaamimiseks ja tõlkekuludeks.

**3.3 SI-alase info levitamise tõhususe hindamine (eelarve tabeli rida nr 3.3).**

2025. a on plaanis informatsiooni levitamise tõhususe hindamise kontseptsiooni välja töötamine ja esimeste hindamiste kulu, sh osade tegevuste prototüüpide testimisele eksperthinnangu andmine. Teenuse maksumuse kuluks on 2025. aastal planeeritud 3000 eurot.

**Alategevus 4: Sotsiaalset innovatsiooni toetavate võrgustike tekkimise ja arendamise toetamine**

**4.1 SI-alaste koostöövõrgustike arendamine ja toetamine (eelarve tabeli rida nr 4.1).**

Viiakse läbi SI ökosüsteemi ehk valdkonnas tegutsevate erinevate osapoolte vajaduste kaardistus, mille põhjal koostatakse tegevuskava ja seejärel alustatakse esimeste tegevuste ellu viimisega. 2025. aasta kuludeks on planeeritud 2500 eurot, mis on seotud kohtumiste korraldamisega (ruumi rent, esitlustehnika, toitlustamine, koolitajate kulu, reklaam vms).

**4.2 Kohtumiste korraldamine ja lobitöö tegemine (eelarve tabeli rida nr 4.2).**

Viiakse läbi poliitikakujundajate tasandi “ökosüsteemi” ja isikute kaardistus, mille järel koostatakse tegevuskava ja seejärel alustatakse esimeste tegevuste ellu viimisega. 2025. aasta kuludeks on planeeritud 4000 eurot, mis on seotud kohtumiste korraldamisega (ruumi rent, esitlustehnika, toitlustamine, koolitajate kulu vms)

**4.3 Õppekäikude korraldamine Eestis (eelarve tabeli rida nr 4.3).**

2025. aasta teises pooles viiakse läbi sotsiaalse innovatsiooni ja ettevõtluse valdkonnaga seotud õppekäik Eestis, kuhu kaastakse erinevate sektorite, sh kõrgkoolide, esindajaid. Õppekäigu kuludeks on planeeritud 7000 eurot (ruumi rent, esitlustehnika, toitlustamine, koolitajate vms kulu, osalejate reisikulud Eestis, reklaam, vajadusel tõlge vms).

**Alategevus 5:** **Sotsiaalse innovatsiooni alaste teadmiste ja parimate praktikate kogumine, süstematiseerimine ja levitamine**

**5.1 SI-alaste parimate praktikate kogumine ja süstematiseerimine** (eelarve tabeli rida nr 5.1).

2025. a on plaanis SI-alaste parimate praktikate kogumine ja süstematiseerimise kontseptsiooni koostamine ning parimate praktikate prototüübi loomine ja esimeste näidetega testimine. 2025. aasta kuludeks on planeeritud 2500 eurot kontseptsiooni välja töötamiseks ning prototüübi loomiseks ja testimiseks (eksperdi kulu).

**5.2 SI-teemalise käsiraamatu koostamine ja levitamine** (eelarve tabeli rida nr 5.2).

SI-teemalise käsiraamatu kontseptsiooni koostamine: 2025. aastaks on planeeritud 2500 eurot, mis on seotud kontseptsiooni välja töötamisega (eksperdi kaasamine) ja käsiraamatu koostamisega alustamisega.

**6. Horistontaalsed kulud**

**6.1 Otsesed personalikulud** (eelarve tabeli rida 6.1)

Projekti personali palgakuludeks on planeeritud 167 723 eurot. Personali palgakulud sisaldavad projektijuhi, alategevuste koordinaatorite ja kommunikatsioonispetsialisti töötasusid (täiskoormus) ning alamtegevustega seotud IT-spetsialistide (kokku 0,5 koormusega) töötasusid.

Personali siseriiklike ja välislähetuste ning transpordi- ja majutuskuludeks on planeeritud 19 000 eurot, mis on seotud programmi töötajate osalemisega (sh esinemisega ja esindamisega) nii horisontaalsetes tegevuste kui alategevuste korraldamises ja ellu viimises.

Projekti personali tervisekontrolli kulud: 200 eurot

Projekti personali koolituskulud vastavalt rakendamise jooksul selguvatele vajadusele: 2000 eurot.

Kokku otsesed personalikulud: 188 923 eurot

**Muud otsesed kulud:**

Alategevuse rakendamisel võib selguda täiendav vajadus kaasata mõni ekspert tegevuste planeerimisse või elluviimisesse. Selle tarbeks on planeeritud 4500 eurot.

Alategevuse rakendamisel võib selguda täiendav vajadus kaasata mõni Šveitsi ekspert tegevuste planeerimisse või elluviimisesse. Selle tarbeks on planeeritud 1000 eurot.

Avaseminari korraldamise kuluks on planeeritud 3000 eurot (ruumi rent, esitlustehnika, toitlustamine, koolitajate kulu, tõlge vms).

Kaudsed kulud: 23 444,61 eurot (7% projekti otsestest kuludest) (eelarve rida 6.3).

**Tegevuste elluviimiseks 2025. aastal on planeeritud 358 367,65 eurot,** millest 23 444,61 eurot on kaudsed kulud (7% otsestest kuludest).